ચોકબજાર વડાચૌટા ઝુલેખા મંજીલમાં રહેતા જમીન દલાલ મોહમ્મદ સોહેલ મેમણની પત્ની મરીયમબાનુંએ બીજી ઓકટોબરે રાત્રીના સમયે ઝેરી દવા પી આપઘાત કરી લીધો હતો. મહિલાએ બિલ્ડર પાસે રૂ.૧૫.૫૦ લાખમાં મકાન ખરીદી કરી ફલેટ પેટે રૂ.૧૩.૧૦ લાખની રકમ પણ આપી ઘરમાં રહેવા લાગ્યા હતા. બાદમાં રૂપિયાની બાબતે તકરાર થતા બીજો ફલેટ તે જ બિલ્ડિંગમાં આપી દીધો હતો. અને તેની કિમંત રૂ.૧૦.૫૦ લાખની હતી. જેથી મહિલાની બાકી નીકળતી રકમ રૂ.૨.૬૦ લાખ બિલ્ડરો પરતન આપતા હોવાથી ઝઘડાઓ શરૂ થયા હતા. મકાન પડાવી લેવાના ઈરાદે પરિણીતાને બિલ્ડર અને તેનો પુત્ર સહિત ફેમિલી મેમ્બરો રસ્તા, દાદર ચઢતા,બારીમાંથી કે ઘરમાં ઘુસીને માનસિક ટોર્ચર કરી મકાન ખાલી કરવા માટે ધમકી આપતા હતા. જેના કારણે પરિણીતાને આઘાત લાગી જતા પહેલા ૨૪મી સપ્ટેમ્બરે દવાનો વધુ પડતો ડોઝ લઈ આપઘાતનો પ્રયાસ કર્યો હતો. બાદમાં બીજી ઓકટોબરે રાત્રીના સમયે ઝેરી દવા પી આપઘાત કરી લીધો હતો. લાલગેટ પોલીસે અકસ્માત મોતની નોંધ જે તે વખતે કરી હતી.